**Valtioneuvoston asetus ionisoivasta säteilystä annetun valtioneuvoston asetuksen muuttamisesta**

Valtioneuvoston päätöksen mukaisesti

*muutetaan* ionisoivasta säteilystä annetun valtioneuvoston asetuksen (1034/2018) 25 §:n 1 momentin 3, 6 ja 8 kohta, 26 §:n 1 momentti, 27 §:n 1 momentin 3 ja 4 kohta, 28 §:n 1 ja 2 momentti, 30 §, 50 §:n 1 momentin 15 kohta, 53 §:n 1 momentin 2 kohta sekä liitteen 5 kohdan 2 alakohta 2.3 ja 2.7,

*lisätään* asetukseen uusi 3 a § sekä 27 §:ään 5 kohta ja 52 §:n 1 momenttiin 16 kohta ja uusi 64 a § sekä liitteen 5 kohtaan 2 alakohta 2.8 seuraavasti:

**3 a §**

**Oikeutusarviointi**

Säteilytoiminnan 3 §:ssä tarkoitetun kokonaishyödyn ja haittojen arvioimiseksi on tarkasteltava säteilytoiminnan:

1) vaikuttavuutta ja säteilyturvallisuutta;

2) taloudellisia näkökohtia;

3) eettisiä näkökohtia, jos säteilyä kohdistetaan tarkoituksellisesti henkilöön;

4) säteilylainsäädännön soveltamiseen liittyviä näkökohtia.

Lisäksi henkilön kuvantamisessa on tarkasteltava säteilyaltistuksen kohteena olevan henkilön näkökulmaa.

Tätä pykälää ei sovelleta lääketieteellisen altistuksen oikeutusarviointiin, josta säädetään tämän asetuksen 4 §:ssä, eikä myöskään kulutustavaroiden valmistuksen, tuonnin ja siirron oikeutusarviointia, josta säädetään 6 §:ssä.

**25 §**

**Turvallisuusluvan muuttaminen**

Toiminnan olennaisia muutoksia, jotka edellyttävät turvallisuusluvan muuttamista etukäteen ovat:

−−−−−−−−−−−−−−−−−−

3) merkittävä muutos johtamisjärjestelmässä;

−−−−−−−−−−−−−−−−−−

1. säteilyn käytön muuttaminen koskemaan muuta kuin 4 tai 5 kohdassa tarkoitettua säteilylähdettä, jos lähde on säteily- ja säteilyturvallisuusominaisuuksiltaan erilainen kuin turvallisuusluvan mukaisessa toiminnassa on jo käytössä tai jos sen käytönaikainen säteilyturvallisuus edellyttää muutoksia rakenteellisiin suojauksiin tai käyttöpaikkaan liittyviin järjestelyihin;

−−−−−−−−−−−−−−−−−−

1. toiminnan harjoittamispaikan muuttaminen, kun harjoittamispaikkaan kohdistuu erityisiä säteilyturvallisuutta tai turvajärjestelyitä koskevia vaatimuksia;

−−−−−−−−−−−−−−−−−−

**26 §**

**Turvallisuuslupaa edellyttävän toiminnan muutoksista ilmoittaminen**

Turvallisuuslupaa edellyttävän toiminnan muutoksia, joista on ilmoitettava Säteilyturvakeskukselle

kahden viikon kuluessa muutoksesta, ovat:

1) turvallisuusluvanhaltijan yhteystietojen muutos;

2) muutos, jonka seurauksena säteilyaltistuksen tai säteilylähteen luokka muuttuu luokkaan 3 luokasta 2 tai 1, tai luokkaan 2 luokasta 1;

3) säteilyturvallisuusvastaavan vaihtuminen;

4) muun kuin 25 §:n 4–6 kohdassa tarkoitetun säteilylähteen käyttöön ottaminen;

5) sädehoidon laadunvarmistusohjelman merkittävä muutos;

6) säteilylähteen poistaminen käytöstä;

7) säteilytoiminnan lopettaminen osittain tai kokonaan;

8) toiminnan harjoittamispaikan muuttaminen lukuun ottamatta 25 §:n 1 momentin 8 kohdassa tarkoitettua muuttamista.

−−−−−−−−−−−−−−−−−−

**27 §**

**Turvallisuusluvasta vapautettu toiminta**

Turvallisuuslupaa ei säteilylain 49 §:n 1 momentin 9 kohdan nojalla tarvita:

−−−−−−−−−−−−−−−−−−

3) radioaktiivista amerikium-241-, strontium- 90- tai cesium-137-isotooppia enintään 40 kilobecquereliä sisältävä säteilyturvallisuusominaisuuksiltaan

opetuskäyttöön tarkoitetun umpilähteen käyttöön opetusvälineenä kouluissa, ammatillisissa oppilaitoksissa ja niihin rinnastettavissa laitoksissa edellyttäen, että oppilaitos on nimennyt säteilyturvallisuudesta huolehtivan vastuuhenkilön;

4) radioaktiivista ainetta enintään vapaarajan suuruisen määrän sisältävien lamppujen ja sytyttimien käyttöön siinä tarkoituksessa, mihin ne on suunniteltu, jälleenmyyntiin sekä käyttöön ja jälleenmyyntiin liittyvään hallussapitoon, säilyttämiseen, varastointiin, asennukseen, huoltoon ja korjaukseen;

5) elektronimikroskooppien käyttöön.

**28 §**

**Turvallisuusluvasta vapauttamisen edellytykset**

Säteilyaltistus ei säteilylain 50 §:n 1 momentin 1 kohdassa tarkoitetulla tavalla aiheuta terveyshaittaa, jos väestön yksilölle aiheutuva efektiivinen annos on epätodennäköisiä säteilyturvallisuuspoikkeamia lukuun ottamatta enintään suuruusluokkaa:

1) 10 mikrosievertiä vuodessa säteilylähteistä;

2) säteilylain 144 §:ssä tarkoitetun viitearvon suuruinen luonnonsäteilystä.

Toiminta on säteilylain 50 §:n 1 momentin 3 kohdassa tarkoitetulla tavalla lähtökohtaisesti

turvallista, jos:

1. työntekijöitä ei tarvitse luokitella säteilytyöntekijöiksi; ja
2. epätodennäköisissä säteilyturvallisuuspoikkeamissa väestön yksilölle aiheutuva efektiivinen annos on enintään 1 millisievert vuodessa.

−−−−−−−−−−−−−−−−−−

**30 §**

**Radioaktiivinen jäte**

Säteilylähde, jolle ei ole käyttöä tai jolle ei löydy omistajaa, ei ole radioaktiivista jätettä, jos sen aktiivisuus tai aktiivisuuspitoisuus on pienempi kuin säteilylain 49 §:ssä tarkoitetun vapaarajan arvo. Jos lähteessä on eri radionuklideja tai kerrallaan käsitellään useampia lähteitä, radioaktiivista jätettä ei ole säteilylähde tai säteilylähde-erä, jossa nuklidikohtainen aktiivisuus tai aktiivisuuspitoisuus jaettuna vastaavalla vapaarajan arvolla kaikkien nuklidien osalta yhteenlaskettuna on pienempi kuin yksi.

Säteilylain 84 §:n nojalla uudelleenkäytettävä, kierrätettävä, hyödynnettävä ja loppukäsiteltävä

jäte tai materiaali sekä säteilylain 127 §:n nojalla ympäristöön tai viemäriverkostoon päästetyt radioaktiiviset aineet eivät ole radioaktiivista jätettä.

**52 §**

**Säteilyaltistuksen selvittämistä edellyttävät maa-, kivi- tai muihin aineksiin liittyvät toiminnat**

Säteilylain 151 §:ssä tarkoitettuja toimintoja, joissa luonnonsäteilystä aiheutuva säteilyaltistus voi olla viitearvoa suurempi, ovat ainakin:

−−−−−−−−−−−−−−−−−−

15) muiden malmien kuin uraanimalmin louhinta ja rikastus;

16) raudan alkutuotanto.

**53 §**

**Säteilyaltistuksen selvittämistä edellyttävät rakennustuotteet**

Säteilylain 153 §:ssä tarkoitettuja rakennustuotteita, joissa luonnonsäteilystä aiheutuva säteilyaltistus voi olla viitearvoa suurempi, ovat ainakin:

−−−−−−−−−−−−−−−−−−

2) talonrakentamiseen käytettävät rakennustuotteet, joiden pääasiallisena raaka-aineena on käytetty graniittia tai muita granitoideja kuten granodioriittia, tonaliittia tai gneissiä sisältävää kalliomursketta, soraa tai hiekkaa;

−−−−−−−−−−−−−−−−−−

**64 a §**

**Palkkiot**

Säteilyturvallisuusneuvottelukunnan kokouksista maksetaan palkkio valtiovarainministeriön kulloinkin voimassa olevan suosituksen mukaisesti.

Säteilyturvallisuusneuvottelukunnan jäsenille, jaostojen pysyville asiantuntijoille ja asiantuntijoille maksetaan lisäksi kokouksissa käsiteltävien asioiden valmistelua koskeva palkkio, jonka perusteet vahvistaa sosiaali- ja terveysministeriö.

Matkakustannusten korvaamiseen sovelletaan valtion virka- ja työehtosopimusta matkakustannusten korvaamisesta.

Päiväys ja allekirjoitukset.

LIITE 5

Turvallisuuslupahakemuksessa esitettävä tiedot

−−−−−−−−−−−−−−−−−−

2. Säteilylähteistä ja niihin liittyvistä laitteista ja varusteista on esitettävä tekniset tiedot, jotka osoittavat niiden täyttävän Säteilyturvakeskuksen määräykset käytönaikaisesta säteilyturvallisuudesta. Lisäksi säteilylähteistä on esitettävä:

−−−−−−−−−−−−−−−−−−

2.3. sähköisesti säteilyä tuottavasta laitteesta: säteilylaji ja säteilytuottoon vaikuttavien keskeisten parametrien arvot sekä laitteen yksilöivä tunnus;

−−−−−−−−−−−−−−−−−−

2.7 korkea-aktiivisten umpilähteiden vientiä, tuontia tai siirtoa koskeva erittely jokaisesta vietävästä, tuotavasta tai siirrettävästä umpilähde-erästä erikseen;

2.8 kulutustavarasta: annosnopeus 0,1 metrin etäisyydellä kulutustavaran pinnalta ja sen käytössä kyseeseen tulevilla etäisyyksillä sekä tiedot tavasta, jolla radioaktiivinen aine on kiinnitetty.